Trafikksikkerhetsplan

Læringsverkstedet Gvarv barnehage

**Trafikksikkerhetsplan**

Barn har rett på en trygg og god oppvekst, der trafikksikkerhet inngår. Trafikksikkerhet er de voksnes ansvar, og vi er rollemodeller for den oppvoksende generasjon. Hvis holdninger og vaner etableres tidlig, vil det være lettere å tenke trafikksikkerhet videre i livet.

Barn er trafikanter hver dag; enten som passasjer, fotgjenger og etter hvert som syklister.

**Læringsverkstedet Gvarv barnehage**

Læringsverkstedet Gvarv barnehage er en fem avdelings barnehage, hvor fire avdelinger ligger i nytt bygg i Skrivarvegen 4, og en avdeling ligger på Rukarvegen på Hørte. Barnehagen åpnet i mai 2014 og har plass til 110 barn.

Vi har egen ansattparkering og egen foreldreparkering. Barnehagen ligger i et boligfelt hvor det til vanlig er lite trafikk. Vi har ikke fått skilt på parkeringsplassene enda, og vi anser dette som den største utfordringen for trafikksikkerhet for barnehagen.

Læringsverkstedet Gvarv barnehage følger rutinene og beredskapsplanene i PBL mentor. Her er det beskrevet en egen beredskapsplan for trafikksikkerhet i barnehagen.

**Handling**

* Barnehagen har integrert trafikksikkerhet som en del av barnehagens omsorgs- og opplæringsarbeid, og er nedfelt i barnehagens årsplan
* Barnehagen innhenter skriftlig tillatelse fra foreldre dersom barnehagen skal ta med deres barn i buss, taxi eller privatbil
* Trafikksikkerhet er et tema som tas opp med foreldrene og samarbeidsutvalget
* Barnehagen gjennomfører jevnlige risikovurderinger knyttet til trafikksikkerheten ved barnehagen parkeringsplassen og trafikk utenfor barnehagens område
* Barnehagen informerer foreldrene hvilken rutine som gjelder på parkeringsplassen og i trafikken utenfor barnehagens område

**Parkeringsplass**

* Biler skal så langt det lar seg gjøre, rygge inn på parkeringsplassen
* Porten til barnehagen skal til enhver tid være låst
* Foreldrene skal så langt det lar seg gjøre, gå først ut av porten når barna hentes
* Biler skal ikke stå med nøkler i, eller på tomgang uten voksne i bilen

**Trafikk i rammeplan**

Trafikk er integrert som en del av Rammeplan. Under fagområdet nærmiljø og samfunn står det:  
*Utforske ulike landskap, bli kjent med institusjoner og steder i nærmiljøet og lære å orientere seg og ferdes trygt.*

**Rutiner for turer til fots**

* Risikovurdering før tur.
* Minst to voksne skal være med, det går alltid en voksen først og en voksen bakerst.
* To og to barn går sammen, eller vi går etter hverandre en og en ut fra hvor trafikert veien er.
* Barna bruker refleks vest.
* Brann innerst på fortauet, voksne ytterst.
* Felles rutiner for:
  + når det kommer bil.
  + når vi krysser veien.
* Fokus på å prate om hva skiltene langs veien betyr.

**Rutiner for kjøring med buss/bil**

* Det må være gitt tillatelse fra foresatte.
* I forkant snakker vi om hvordan vi står og venter på bussen
* Alle barn skal være sikret etter gjeldende regler.
* Alle barn sitter i hvert sitt sete med sikkerhetsbelte, fortrinnsvis trepunkts belte.
* Småbarnsavdelingene kjører ikke kollektivt
* Det skal brukes godkjente barneseter og puter. Dersom vi bruker barnets eget sete, har foreldrene ansvar for at det er i forsvarlig stand.
* Felles rutine for å vente med å krysse veien til bussen har kjørt.
* Bruk av private biler bør unngås.

**Parkering på barnehagens område**

* Foresatte, ansatte og andre holder lav fart inn på området.
* Det er ikke lov å la bilen gå på tomgang.
* Oppfordre alle til å parkere slik at de unngår rygging når de skal dra.
* Alle barn skal ha følge med en voksen på parkeringsplassen.

**Årshjul**

August:

Vi innarbeider bruk av refleksvester.

Å ferdes i trafikken handler om samarbeid og å innordne seg i ett system, derfor jobbe vi med å stå på rekke og vente på tur.

Ansatte tar opp temaet om å være gode forbilder for barna i trafikken.

Vi går tur i nærmiljøet og barna lærer enkle trafikkregler.

September og oktober:

Vi fortsetter med å jobbe med enkle trafikkregler.

Vi jobber med skilt ved å bruke lotto, memory, gå på skiltjakt i trafikken.

November og desember:

Vi jobber med oppmerksomhet ved å bruke leker som rødt/grønt lys, gjemsel, bingo, stolleken.

Vi går på tur i nærmiljøet og bruker sansene våre. Hvordan høres bildur ut når det har kommet snø.

Ved bruk av lommelykt tester vi ut hvordan refleks virker.

Januar og februar:

Vi snakker om hva som skjer med veiene når det kommer snø.

* Hvorfor må veiene brøytes?
* Brøytekanter?
* Utforske glatta? Må vi bruke Sand/grus/salt?

Vi bruker akebakken og jobber med oppmerksomhet, når er det klart og når må vi vente. Mange hensyn å ta.

Mars/april

Hvorfor skal vi bruke sykkelhjelm? Vi leser “Odd er ett egg”, og gjør forsøk med egg. Kan vi lage sykkelhjelm til egget?

Vi går tur i nærmiljøet og barna lærer enkle trafikkregler, og vi fokuserer på bruk av sansene våre.

Vi spiller spill på nettsidene til Trygg Trafikk.

Mai/juni

Vi spiller spill på nettsidene til Trygg Trafikk.

Vi har sykkeldag med fokus på å følge trafikksikkerhet.

Vi lager ett trafikkbilde og bruker Blue-bot.